Stralusc

El stralusc (ciamaa anca stranusc, loeusna, lusnada, dalfin, sumeleghNavigAIS, carta numer 392) a l'è on lusor improvis in de l'atmosfera. Despess el vegn sconfonduu con la saetta.
Caratteristegh
On stralusc che se pò notà in del cors d'on temporal l'è faa su de tancc event lusnent separaa vun de l'alter: quei chì a nassen de ona serie de process elettregh, cont i quai la ven trasferida la carega elettrega in tra i center dotaa de carega oposta dent ona nigola, tra ona nigola e 'l soeul, in tra dò nigoi, in tra ona nigola e l'ari. Quei process chì riven vun dopo l'alter in meno d'on segond: el stralusc el riva prima del tron, perchè 'l sò son el viaggia a ona velocitaa ben pussee inferior. Donca parlom del lusor ligaa a la formazion de pussee d'ona saetta, che despess se poeuden minga distingh vun de l'alter.
El nomm
Bona part di nomm doperaa in lombard per el stralusc hinn ligaa al concett de lus.
Stralusc e variant l'è doperaa in del Milanes e in del Tesin, insemma a loeusna e lusnada.
Sumelegh e variant l'è doperaa in de la Bergamasca e in del Bressan.
Dalfin l'è ona parolla bressana e trentina ocidental.
Referiment

Vos corelaa
Tron
Saetta
Fulmin

Categoria:Meteorologia
Categoria:Fenomen eletregh atmosferegh